
               ОБЩИНСКИ СЪВЕТ

   






               БУРГАС

Изх. № 199 /12.02.2018 г.
ДОКЛАДНА ЗАПИСКА
от д-р Христо Дечев Дечев, 
управител на  „Комплексен онкологичен център-Бургас" ЕООД
ОТНОСНО:  Закупуване на видеоколоноскоп за нуждите на Отделение по онкогастроентерология при „КОЦ – Бургас” ЕООД
УВАЖАЕМИ ОБЩИНСКИ СЪВЕТНИЦИ,

              Във връзка с амортизация на съществуващия колоноскоп в Отделение по онкогастроентерелогия, който може да се повреди всеки момент отново   и по този начин ще отпаднат приходите от клинични пътеки от колоноскопия. Това доведе до пренасочване на пациенти към други лечебни заведения и загуба на приходи от НЗОК за нас.
След извършването на предварителни пазарни проучвания, стойността на новия апарат от висок клас, който ще бъде заплатен със собствени средства е в размер до 30 000 лв. (тридесет хиляди), без включен ДДС.  
 При подготовката на процедурата за възлагане на обществената поръчка по ред на Закона за обществените поръчки (ЗОП), в методиката за определяне на комплексна оценка на офертите ценовият показател ще бъде с най-голяма относителна тежест. 
          Съгласно разпоредбата на чл. 12, ал.1, т. 9 от  Наредбата за условията и реда за  упражняване правата на собственост в търговски дружества, участието в граждански дружества и сключването на договори за съвместна дейност от Община Бургас, Общински съвет – Бургас, упражнявайки правата на едноличния собственик на капитала на дружеството (принципала Община Бургас), следва да даде съгласие за закупуване на посочения дълготраен материален актив.
    При даване на съгласие, управителят на „Комплексен онкологичен център-Бургас” ЕООД, представляващ лечебното заведение и в качеството си на Публичен възложител съгласно чл. 5, ал 2, т. 16 от ЗОП, предвид планирането на обществени поръчки с подобен обект през 2017 г. и 2018 г. и стойностните прагове, посочени в чл. 20, ал. 1, т.1, буква „б” - ще вземе решение за откриване процедура по  чл. 18, ал. 1, т. 1 от ЗОП за възлагане на обществена поръчка с предмет доставката на гореописания дълготраен материален актив. 
     Предвид гореизложеното, на основание чл. 21, ал. 1, т. 24 и ал. 2 от Закона за местното самоуправление и местната администрация във връзка с чл. 12, ал.1, т. 9 от  Наредбата за условията и реда за  упражняване правата на собственост в търговски дружества, участието в граждански дружества и сключването на договори за съвместна дейност от Община Бургас, предлагам Общински съвет - Бургас да вземе следното:

Р Е Ш Е Н И Е:

        
Дава съгласие „Комплексен онкологичен център-Бургас” ЕООД да закупи със собствени средства:
         Колоноскоп на стойност до 30 000 лв. (тридесет хиляди), без включен ДДС.
С УВАЖЕНИЕ:
УПРАВИТЕЛ НА 

„КОЦ-БУРГАС” ЕООД:

...............................
(д-р Хр. Дечев)

